बिग बॉस (Bigg Boss) एगो भारतीय टीवी धारावाहिक बा जे कलर्स टीवी पर प्रसारित होला। ई एक ठो रियलिटी शो हवे आ साल 2007 में एकर प्रसारण चालू भइल रहे। एह प्रोग्राम के मूल आइडिया नीदरलैंड के प्रोग्राम बिग ब्रदर के नकल के रूप में बा। पछिला 11 सालन में, अबतक ले बिग बॉस के 10 गो सीजन आ एक ठो स्पिन ऑफ पूरा भ चुकल बा आ 1 अक्टूबर 2017 से एकर नया सीजन बिग बॉस 11 सुरू भइल बा जेकर फाइनल साल 2018 में होखी।

सावन की मौसम आ गावे वालिन के उमिर के हिसाब से कजरी की गीतिन में बिबिध बिसय मिले ला। गीतन में अधिकतर चंचलता आ प्रेम भरल विषय मिलेला। पति-पत्नी के प्रेम संबाद आ बिरह बरणन, ननद-भउजाई क छेड़छाड़, सासु-पतोहि क नोकझोंक, राधा-कृष्ण क प्रेम, श्रीरामचंद्र के जीवन क घटना, अउरी नई बहुरिया क अपने पति की साथै प्रेम भरल बातचीत कजरी क सबसे चलनसार विषय हवें। कजरी गावे वालिन में बहुत लइकी अइसनो होखेलीं जवन बियाह-गौना की बाद पहिला सावन में अपनी नइहर आइल रहेलिन जेकरा वजह से वियोग-रस से भरल कजरी क गीति भी मिलेलीं। एकरी अलावा जीवन के हर बात से जुडल कजरी क गीति छिटपुट पावल जालीं । भारत की आजादी के लड़ाई के समय देशभक्ती वाली कजरी बहुत गावल जाँय जिनहन के ""सुराजी कजरी"" कहले जाला।

बिद्या आ शास्त्र के क्षेत्र में एकर प्रयोग केहू अइसन व्यक्ति खातिर होला जे अपने बिसय के बहुत बड़ा बिद्वान होखे आ ओह बिसय के कौनों मुद्दा पर अधिकार पुर्बक कुछ बता सके, आ ओकरे बात के प्रामाणिक मानल जाय।

हुक्का एगो जुगति हवे जवना से तमाकू पियल जाला आ एह क्रिया में तमाकू भा कबो-कबो गाँजा के धुआँ पानी में से गुजरे ला। एह जुगति के खोज कुछ लोग के मोताबिक भारत में मुगल काल में भइल आ कुछ लोग एकरा के फारस के सफदवी काल के ईजाद बतावे ला।

चित्रकूट उत्तर प्रदेश में एगो अस्थान बा। ई धार्मिक महत्व के अस्थान हैवे जहाँ हिंदू कथा की अनुसार राम कुटी बना के अपनी बनवास की समय कुछ दिन रहलें।

क्लार्क के उपलब्धी तब मिलल जब ई साल 2011 में एचबीओ के धारावाहिक सिरीज गेम ऑफ थ्रोंस में काम कइली। ई धाराबाहिक अभिन ले चल रहल बा। एकरे खाती एमिलिया क्लार्क के तीन गो एमी अवार्ड खाती नामांकन मिलल बा। कई समीक्षा सभ में भी इनके तारीफ़ भइल बाटे।

राजा शुद्धोदन अपनी ओर से सभ कोशिस कइलें की लरिका सिद्धार्थ के कौनो दुःख संताप की बारे में पता न चले आ ई महान राजा बने। राजकुमार सिद्धार्थ के बियाह सोलह बारिस की उमिर में यशोधरा से भइल आ ऊ एगो लरिका के भी जनम दिहली जेकर नाँव राहुल भइल। सिद्धार्थ उन्तीस बारिस कि उमिर ले राजकुमार के जीवन बितवलन।

चंद्रबिंदी भा चंद्रबिंदु (ँ) एगो मात्रा हवे जे आधा गोला के बीच में बिंदी के रूप में होले आ जहाँ एकर इस्तेमाल होला, एकरे पहिले वाला स्वर के अनुनासिक होखल बतावे ला, मतलब की ओकर उच्चारण नाँक से होला।

समाज के अध्ययन करे वाला बिसय समाज शास्त्र हवे। समाज मनोबिज्ञान भा सामाजिक मनोबिज्ञान नाँव के बिसय समाज में लोग के आपसी आदान-प्रदान के आ संबंध के मनोबिज्ञान के ब्याख्या करे ला। एकरे आलावा समाज कई ठो अउरी संस्था सभ के मूल इकाई भी होला आ राजनीति आ अंतर्राष्ट्रीय संबंध में महत्व के बिसय होला।